Bespreking:Bagheera - Wikipedia
As stigter van hierdie blad, laat hierdie pasgeskepte artikel 'n wrang smaak in my mond.
Goeie taalgebruik skiet ver tekort, woorde word gedurig herhaal, gans te veel onnodige inligting word weergegee en boonop is hierdie artikel `n toonbeeld van `n bewonderaarswebblad. Ek moet erken dat ek in `n oomblik van swakheid nie baie neutraal opgetree het nie - ek sal in die vervolg liefs by vertaling hou.
Aan u, as mede-Wikipediaan: Klim asseblief met die snoeiskêr in en kap die opstel Bonsai-styl. Neem die rooi pen op, en skryf`n bloedbad los. Ek laat dit in u bekwame hande oor.
Terloops, u sal agterkom dat in die oorspronklike Engelse teks genoem word:
"Everybody knew Bagheera, and nobody cared to cross his path;..."
Aanvanklik mag `n persoon uit die 21ste eeu bogenoemde as iets positief beskou ('niemand het omgegee om Bagheera raak te loop nie'), totdat daar in The Second Jungle Book gelees word:
"Mowgli waited for a minute to pick up his courage, because no one cared to address Hathi directly..."
Die leser kan nou duidelik agterkom dat hierdie sinsnede uit die laat 1800's in `n negatiewe lig gesien was. Ek het die afleiding gemaak dat die oerwoudbewoners (Jungle People) nie vir Bagheera wou raakloop nie - juis omdat hy so befoeterd en daarby, as roofdier, slinks en gevaarlik is. Indien u die sin beter kan uitdruk, maak gerus so.
Ek het ook vir prequel (sien by Jungle Cubs by Media Voorstelling) die woord voorvolg gebruik. Indien daar `n beter eweknie is, vervang asseblief die selfgemaakte nuutskepping, of verbeter die sin waarin die woord voorkom.
Suidpunt (kontak) 13:08, 1 Oktober 2009 (UTC)
Voorvolg is 'n erkende Afrikaanse woord. Winston (kontak) 18:23, 13 September 2017 (UTC)
Skakel herstel[wysig bron]
Ontsluit van "https://af.wikipedia.org/w/index.php?title=Bespreking:Bagheera&oldid=1594102"
Die bladsy is laas op 13 September 2017 om 18:23 bygewerk.